CELEX: 62021TN0643
Language: et
Date: 2021-10-05 00:00:00
Title: Kohtuasi T-643/21: 5. oktoobril 2021 esitatud hagi – Foodwatch versus komisjon

29.11.2021   
            
            
               ET
            
            
               Euroopa Liidu Teataja
            
            
               C 481/38
            
         
      5. oktoobril 2021 esitatud hagi – Foodwatch versus komisjon
      (Kohtuasi T-643/21)
      (2021/C 481/53)
      Kohtumenetluse keel: saksa
      
         Pooled
      
      
         Hageja: Foodwatch (Berliin, Saksamaa) (esindajad: advokaadid R. Klinger, C. Douhaire ja S. Ernst)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 5. augusti 2021. aasta otsus C(2021)5963 final – mis on tehtud määruse (EÜ) nr 1049/2001 alusel ja millega jäeti rahuldamata hageja 6. mai 2021. aasta korduvtaotlus tutvuda täies ulatuses dokumendiga „Briefing for the EU RCF co-chair for the Regulatory Cooperation Forum meeting on 3-4 February 2020“ (Ares(2021)1264866) – ulatuses, milles rahuldamata jätmine põhineb määruse (EÜ) nr 1049/2001 artikli 4 lõike 1 punkti a kolmandas taandes sätestatud keeldumisalusel, ja
               
            
                  —
               
               
                  mõista komisjonilt välja kohtukulud, kaasa arvatud hageja kohtukulud.
               
            
         Väited ja peamised argumendid
      
      Oma hagi toetuseks komisjoni 5. augusti 2021. aasta otsuse C(2021)5963 final peale, millega keelduti lubamast hagejal tutvuda täies ulatuses dokumendiga, mis on seotud ELi ja Kanada laiaulatusliku majandus- ja kaubanduslepingu (CETA) regulatiivkoostöö foorumi (RCF) koosoleku ettevalmistamisega, esitab hageja järgmised väited.
      
                  1.
               
               
                  Esimene väide: määruse (EÜ) nr 1049/2001 (1) artikli 4 lõike 1 punkti a kolmanda taande rikkumine, mis on tingitud õigusnormide väärast kohaldamisest
                  
                              —
                           
                           
                              Eeldus, et rahvusvahelised suhted on selle sätte tähenduses kahjustatud põhjusel, et sisemiste strateegiliste kaalutluste avalikustamine võib ohustada lepingu rakendamisega seotud käimasoleva teabevahetuse edukat lõpuleviimist, on ekslik.
                           
                        
                              —
                           
                           
                              Eeldus, et see kahjustab rahvusvahelisi suhteid selle sätte tähenduses, kuna kasutatud teavet võivad kolmandad riigid kasutada ELi vastu, on ekslik.
                           
                        
                              —
                           
                           
                              Ekslik on ka rahvusvaheliste suhete kahjustamise eeldus selle sätte tähenduses põhjendusega, et vastasel juhul võib koostöö Kanadaga sattuda ohtu.
                           
                        
            
                  2.
               
               
                  Teine väide: määruse nr 1049/2001artikli 4 lõike 6 rikkumine, kuna vääralt otsustati avalikustada vaid osa kõnealusest dokumendist.
               
            
                  3.
               
               
                  Kolmas väide: määruse nr 1049/2001artikli 4 lõike 7 rikkumine, kuna dokumendiga tutvumise keelule ei pandud ajalist piirangut.
               
            
                  4.
               
               
                  Neljas väide: ELTL artikli 296 ja Euroopa Liidu põhiõiguste harta artikli 41 lõike 2 punkti c rikkumine.
               
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).